**ZAPISNIK SJEDNICE ŠKOLSKOG ODBORA**

 Zapisnik sa 22. sjednice Školskog odbora OŠ Vjekoslava Kaleba Tisno, održane 08. srpnja 2015. godine u prostorijama Osnovne škole Vjekoslava Kaleba.

 Sjednici su nazočni: Kristijan Jareb, predsjednik; Jana Ukas, Maja Klarin, Martina Fantov i Silvio Šoda, članovi; Slavka Plenča, ravnateljica.

Za zapisničara je postavljen Silvio Šoda.

 Nenazočni su: Miro Torić i Antonija Modrušan.

 Predsjednik Školskog Odbora Kristijan Jareb je otvorio sjednicu, pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

 Predložen je i usvojen slijedeći:

 **DNEVNI RED:**

1. Usvajanje zapisnika sa 21. sjednice,
2. Prethodna suglasnost Školskog odbora za produženje ugovora do radu stručnog suradnika- pedagoga na određeno nepuno radno vrijeme (20 sati tjedno) do 45 dana
3. Donošenje Pravilnika o upisu novih učenika u I. razred osnovne glazbene škole
4. Razno

*Ad.1.* Na zapisnik sa 21. sjednice Školskog odbora nitko od članova nije imao primjedbe te je zapisnik jednoglasno usvojen.

*Ad.2.* S obzirom da do isteka roka od 15 dana ravnateljica nije dobila suglasnost Ureda za raspisivanje natječaja, kao ni suglasnost MZOS-a, ravnateljica od Školskog odbora traži suglasnost za produženjem radnog odnosa za Sanju Budimir do 45. dana. Svi članovi školskog odbor su jednoglasno prihvatili prijedlog ravnateljice.

**ZAKLJUČAK**

1. **Daje se prethodna suglasnost ravnateljice za produženje radnog odnosa Sanji Budimir na 45. dana (do 31. kolovoza 2015.)**

*Ad.3.* Svi članovi Školskog odbora su u materijalima za sjednicu dobili i Pravilnik o upisu novih učenika u I. razred osnovne glazbene škole, te je isti dan na raspravu. S obzirom da nitko od nazočnih članova nije imao nikakav prijedlog ni zamjerku Pravilnik je dan na glasanje. Nakon provedenog glasovanja, utvrđeno je da je Pravilnik jednoglasno usvojen.

**ZAKLJUČAK**

1. **Donosi se Pravilnik o upisu novih učenika u I. razred osnovne glazbene škole.**

*Ad.4.* Pod točkom Razno nije bilo rasprave.

Zapisničar: Predsjednik ŠO:

Silvio Šoda Kristijan Jareb

KLASA: 003-06/15-01/10

URBROJ: 2182/1-12/1-10-15-2

Tisno, 08. srpnja 2015.